Só lyk moordenaar wat uit hof stap | Maroela Media
Maroela Media het vroeër berig Phelo Mtala het op 17 Mei op iemand anders se naam gereageer toe dié naam in die hof se aanhoudingselle uitgelees is. Dié persoon was veronderstel om op dié dag vrygelaat te word. Mtala is deur polisiebeamptes as die betrokke persoon aangesien en is toegelaat om uit die hof te stap.
Die polisie het intussen ŉ foto van Mtala uitgereik en volgens sers. Noloyiso Rwexana, polisiewoordvoerder, is daar ŉ beloning wat wag op enigiemand wat inligting het wat tot Mtala se inhegtenisneming kan lei.
Volgens Eric Ntabazalila, woordvoerder van die Nasionale vervolgingsgesag (NVG) in die Wes-Kaap, is Mtala reeds skuldig bevind op drie aanklagte van moord met voorbedagte rade asook die onwettige besit van ŉ vuurwapen en ammunisie.
Hy moet nog in die hooggeregshof in Kaapstad vir dié misdade gevonnis word en het op ŉ onverwante saak in die Wynberg-landdroshof verskyn ten tyde van sy ontsnapping.
Enigiemand met inligting oor waar Mtala hom moontlik bevind word versoek om Stop Misdaad by 08600 10111 of die Nyanga-polisie by 021 380 3304/6000 te skakel.
Inside – vrylating ! Phelo ken mense op al die regte plekke
As jy gedreig word met die dood en Phelo se manne wag jou buite die hof sal jy maar jou mondjie hou en jou identifikasie afgee. Phelo kom met tronk bewaarders tot by die hof en SAPD vat hom verder. Of dink jy regtig die polisie sou hom kon beskerm.
Daar is ook nie met groot Haas n foto van hom beskikbaar gestel nie! Teen die tyd loop hy dalk rond met n welige baard in die omgewing van die Parlement as hy nog slimmer is as met die dood-luitere uitstap! n Beloning sonder n bedrag beteken ook boggerol. Is dit R100, R1 000, of R10 000. GELD praat – vang die swerkater!
Dit gebeur net in Suid Afrika